รัฐบาลไทย-ข่าวทำเนียบรัฐบาล-รมว.เกษตรฯ นำทีมสำรวจสถานการณ์น้ำในลุ่มน้ำเจ้าพระยา
วันจันทร์ที่ 25 กันยายน 2566
รมว.เกษตรฯ นําทีมสํารวจสถานการณ์น้ําในลุ่มน้ําเจ้าพระยา
รมว.เกษตรฯ นําทีมสํารวจสถานการณ์น้ําในลุ่มน้ําเจ้าพระยา พร้อมมอบนโยบายให้กรมชลประทานเร่งเก็บกักน้ํา เตรียมรับมือปรากฎการณ์เอลนีโญ และในช่วงฤดูแล้ง
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ พร้อมด้วยนายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ นายประพิศ จันทร์มา อธิบดีกรมชลประทาน และดร.ทวีศักดิ์ ธนเดโชพล รองอธิบดีกรมชลประทาน ลงพื้นที่ติดตามสถานการณ์น้ําและแนวทางในการบริหารจัดการน้ําในลุ่มเจ้าพระยา พร้อมเตรียมแนวทางในการบริหารจัดการน้ําในช่วงที่ฝนตกหนัก ควบคู่ไปกับการรับมือปรากฎการณ์เอลนีโญ ณ เขื่อนเจ้าพระยา อําเภอสรรพยา จังหวัดชัยนาท
รมว.ธรรมนัส กล่าวว่า จากการที่ฝนตกต่อเนื่องในพื้นที่ตอนบนของประเทศ ส่งผลดีต่อปริมาณน้ําในอ่างเก็บน้ําและน้ําท่าที่เพิ่มขึ้น ประกอบกับขณะนี้เข้าสู่ช่วงปลายฤดูฝนของพื้นที่ตอนบน จึงได้สั่งการให้กรมชลประทานจัดหาแหล่งน้ําสํารอง และเร่งเก็บกักน้ําไว้ในอ่างเก็บน้ําและแหล่งน้ําต่าง ๆ ให้ได้มากที่สุด โดยเฉพาะลุ่มเจ้าพระยาที่มีปริมาณการใช้น้ําสูง เพื่อรองรับปรากฎการณ์เอลนีโญ และการใช้น้ําในช่วงฤดูแล้งที่กําลังจะมาถึง ป้องกันผลกระทบที่จะเกิดขึ้นกับประชาชนให้ได้มากที่สุด และในวันที่ 1 พฤศจิกายน 2566 ที่จะถึงนี้ จะมีการประชุมหารือการบริหารจัดการน้ํากันอีกรอบ เพื่อการแก้ไขปัญหาอย่างเร่งด่วน จึงอยากจะขอความร่วมมือจากพี่น้องชาวนา ในการปรับเปลี่ยนกิจกรรมการปลูกพืชอายุสั้น งดทํานาปรังรอบที่ 2
ทั้งนี้ สถานการณ์น้ําในพื้นที่ลุ่มเจ้าพระยา (ข้อมูล ณ วันที่ 25 ก.ย. 66) ที่สถานีวัดน้ํา C.2 อ.เมือง จ.นครสวรรค์ มีปริมาณน้ําไหลผ่าน 1,166 ลบ.ม. ต่อวินาที แนวโน้มลดลง กรมชลประทาน ได้ใช้ระบบชลประทานทั้ง 2 ฝั่งของแม่น้ําเจ้าพระยาในการบริหารจัดการน้ําให้เกิดประโยชน์สูงสุด ด้วยการรักษาระดับน้ําเหนือเขื่อนเจ้าพระยาให้อยู่ระดับ 16.80 เมตร (รทก.) สูงกว่าระดับปกติประมาณ 0.30 เมตร เพื่อยกระดับน้ําเข้าสู่คลองต่างๆที่อยู่ด้านเหนือเขื่อนเจ้าพระยาให้ได้มากที่สุด โดยไม่กระทบต่อพื้นที่ริมคลอง และสามารถรองรับฝนที่อาจตกลงมาในพื้นที่ได้อีกด้วย พร้อมกันนี้ ยังได้ผันน้ําเข้าระบบชลประทาน ฝั่งตะวันออกของแม่น้ําเจ้าพระยา เข้าสู่คลองชัยนาท-ป่าสัก และ คลองชัยนาท-อยุธยา และผันน้ําบางส่วนไปลงคลองพระองค์ไชยยานุชิต เพื่อสูบผันน้ําไปเก็บไว้ที่อ่างเก็บน้ําบางพระ จังหวัดชลบุรี ส่วนทางด้านฝั่งตะวันตก จะผันเข้าทางแม่น้ําท่าจีน แม่น้ําน้อย และคลองมะขามเฒ่า-อู่ทองไปกักเก็บไว้ในแหล่งน้ําต่างๆ รวมไปถึงคลองส่งน้ําในพื้นที่ชลประทาน เพื่อสํารองไว้ใช้อุปโภคบริโภค ในช่วงฤดูแล้ง การเพาะปลูกพืชใช้น้ําน้อย ตลอดจนไม้ยืนต้น และรักษาระบบนิเวศน์ เป็นหลัก
สําหรับปริมาณน้ําเหนือเขื่อนเจ้าพระยา ที่คงเหลือจากการส่งน้ําเข้าระบบชลประทานเพื่อสํารองไว้ใช้ในกิจกรรมต่างๆ ในช่วงฤดูแล้งนั้น ได้วางแผนการระบายน้ําผ่านเขื่อนเจ้าพระยา เพื่อรักษาสมดุลของปริมาณน้ําเหนือเขื่อนเจ้าพระยา และเพื่อความมั่นคงของตัวเขื่อน โดยจะควบคุมการระบายน้ําผ่านเขื่อนเจ้าพระยาไม่ให้เกิน 1,000 ลบ.ม. ต่อวินาที ปัจจุบัน (25 ก.ย. 66) มีการระบายน้ําสูงสุดอยู่ที่ 802 ลบ.ม. ต่อวินาที มีแนวโน้มลดลง โดยปริมาณน้ําที่ระบายท้ายเขื่อนนี้ บางส่วนจะถูกนําไปเก็บกักไว้ในแหล่งน้ําและพื้นที่แก้มลิง ในเขตจังหวัดชัยนาท จังหวัดสิงห์บุรี จังหวัดอ่างทอง จังหวัดพระนครศรีอยุธยาอยุธยา จังหวัดปทุมธานี และจังหวัดนนทบุรี รวมทั้ง สนับสนุการผลิตประปาของการประปานครหลวง และการรักษาคุณภาพน้ําของแม่น้ําเจ้าพระยาอีกด้วย
อย่างไรก็ตาม กระทรวงเกษตรและสหกรณ์ โดยกรมชลประทาน ได้มีการเตรียมความพร้อมในการให้ความช่วยเหลือกรณีภัยพิบัติด้านเกษตร ได้แก่ 1) เตรียมเครื่องมืออุปกรณ์และเครื่องจักรกลกว่า 113 รายการ ประกอบด้วย เครื่องสูบน้ํา จํานวน 38 เครื่อง รถขุด จํานวน 6 คัน เรือกําจัดวัชพืช จํานวน 25 ลํา รถแทรกเตอร์ จํานวน 2 คัน รถเทรลเลอร์ จํานวน 3 คัน รถบรรทุกและยานพาหนะ จํานวน 20 คัน และรถบรรทุกน้ํา จํานวน 19 คัน 2) เตรียมจัดตั้งคลังสํารองทรัพยากร ได้แก่ การสํารองเสบียงอาหารสัตว์ (หญ้าแห้งอัดฟ่อน) ตามศูนย์ต่อสถานี จํานวน 30 ตัน ซึ่งเกษตรกรขอรับได้ที่ ศูนย์วิจัยและพัฒนาอาหารสัตว์ชัยนาทและศูนย์ดงเกณฑ์หลวง อ.วัดสิงห์ สํารองเวชภัณฑ์ยา และวัคซีนสําหรับสัตว์ต่าง ๆ 3) ด้านการผลิตทางการเกษตร แบ่งออกเป็น ด้านพืช จะจัดทําการประชาสัมพันธ์สร้างความตระหนักรู้เพื่อลดความเสี่ยงจากภัยแล้งปี 2564-2565 โดยการปรับเปลี่ยนกิจกรรมการปลูกพืชอายุสั้น งดทํานาปรังรอบที่ 2 ส่งเสริมการปลูกพืชอายุสั้นใช้น้ําน้อย และให้ปลูกพืชหลากหลายตามหลักปรัชญาเศรษฐกิจพอเพียง ให้เกษตรกรรับทราบสถานการณ์ แนวโน้มการระบาดศัตรูพืชในช่วงฤดูแล้ง สํารวจข้อมูลพื้นที่ที่ประสบปัญหาภาวะแห้งแล้ง และเร่งรัดจัดทําข้อมูลสถานการณ์เนื้อที่เพาะปลูก และเนื้อที่เสียหายผ่านระบบสารสนเทศการผลิตทางด้านการเกษตร (รต.) เป็นประจําทุกเดือน 2) ด้านประมง มีการเฝ้าระวัง และแจ้งเตือนภัยการบริหารจัดการเพาะเลี้ยงสัตว์น้ํา รวมทั้งพัฒนาเครือข่ายเกษตรกร อาสาเฝ้าระวังภัยแล้ง ประชาสัมพันธ์ให้เกษตรกรผู้เลี้ยงสัตว์น้ําใน 8 อําเภอ ทยอยจับสัตว์น้ําที่มีขนาดโต หรือได้ขนาดขึ้นมาจําหน่าย บริโภคเพื่อลดความเสี่ยง และ 3) ด้านปศุสัตว์ สนับสนุนหญ้าแห้งเพื่อนําไปช่วยเหลือเกษตรกร 30 ตัน และเวชภัณฑ์สัตว์ต่าง ๆ ทําการผลิตสํารองเสบียงอาหารสัตว์ตามศูนย์/สถานีอาหารสัตว์ 30,000 กิโลกรัม